Diari Oficial de la Generalitat Valenciana


Sumari del DOGV 2386, del 14-11-1994 (1994/832993)

DECRET 231/1994, de 8 de novembre, del Govern Valencià, amb el qual es determina el calendari laboral d'aplicació en l'àmbit territorial de la Comunitat Valenciana per a l'any 1995.
-------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/1994/11/08/231/dof/vci/html**

### Dades del document

Número de DOGV
:   2386

Data del DOGV
:   14-11-1994

Secció del DOGV
:   DISPOSICIONS GENERALS

Número del document
:   1994/832993


Data del document
:   08-11-1994

Organisme emissor
:   Conselleria de Treball i Afers Socials

Tipus de document
:   Decret

DECRET 231/1994, de 8 de novembre, del Govern Valencià, amb el qual es determina el calendari laboral d'aplicació en l'àmbit territorial de la Comunitat Valenciana per a l'any 1995. [94/8000]  
L'article 45 del Reial Decret 2001/1983, de 28 de juliol, segons la redacció derivada del Reial Decret 1346/1989, de 3 de novembre, regula, conformement a l'article 37 de l'Estatut dels Treballadors, la determinació de les festes d'àmbit nacional que s'inclouran en el calendari laboral de cada any, com a dies inhàbils a efectes laborals, retribuïts i no recuperables.  
Alhora, el número 3 de l'abans esmentat article 45 estableix la previsió que les comunitats autònomes podran substituir les festes assenyalades en l'apartat d) del número 1 d'aquest article per altres que per tradició els siguen pròpies. Així mateix, l'esmentat precepte permet que les comunitats autònomes puguen substituir el descans del dilluns de les festes nacionals que coincidesquen en diumenge per la incorporació a la relació de festes de la comunitat autònoma d'altres que els siguen tradicionals.  
Segons estableix la disposició invocada i ja que coincideixen en diumenge els dies 1 de gener i 19 de març, s'ha considerat adient d'establir els dies 6 de gener, 13 i 17 d'abril i 9 d'octubre com a festius, per raó del significat i la rellevància que aquestes tenen per a la Comunitat Valenciana i permetre així el gaudi efectiu de 12 festes laborables en l'àmbit de la Comunitat Valenciana, a més de les dues festes laborals de caràcter local, per a la determinació de les quals se seguirà el que disposa l'article 46 del Reial Decret 2001/1983, de 28 de juliol.  
Per altra part, el calendari laboral que recull aquest decret ha estat sotmés a consulta de les organitzacions sindicals i empresarials més representatives, a través del Consell Valencià de Relacions Laborals en la reunió del dia 30 de setembre de 1994.  
Per això, considerant el que disposa l'article 33.1 de l'Estatut d'Autonomia de la Comunitat Valenciana, en relació amb l'apartat B).1.11 de l'annex I del Reial Decret 4105/1982, de 29 de desembre, a proposta del conseller de Treball i Afers Socials i amb la deliberació prèvia del Govern Valencià, en la reunió del dia 8 de novembre de 1994,  
DECRETE:  
Article únic  
D'acord amb el que preveu l'article 45 del Reial Decret 2001/1983, de 28 de juliol, en la redacció derivada del Reial Decret 1346/1989, de 3 de novembre, durant l'any 1995 i dins de l'àmbit territorial de la Comunitat Valenciana, es declaren dies inhàbils a efectes laborals, retribuïts i no recuperables, els següents:  
6 de gener: Reis.  
13 d'abril: Dijous Sant.  
14 d'abril: Divendres Sant.  
17 d'abril: Dilluns de Pasqua.  
1 de maig: Festa del Treball.  
15 d'agost: Assumpció de la Mare de Déu.  
9 d'octubre: Dia de la Comunitat Valenciana.  
12 d'octubre: Festa Nacional d'Espanya.  
1 de novembre: Tots Sants.  
6 de desembre: Dia de la Constitució Espanyola.  
8 de desembre: Immaculada Concepció.  
25 de desembre: Nadal.  
València, 8 de novembre de 1994  
El president de la Generalitat Valenciana,  
JOAN LERMA I BLASCO  
El conseller de Treball i Afers Socials,  
FRANCISCO J. SANAHUJA SANCHIS


Còpia Permalink ELI